སློབ་གྲྭ་གང་སར་སྐར་གྲངས་ལ་བརྩོན་ཞིང་སྐར་གྲངས་བསྒྲགས།སྐར་གྲངས་ལ་བལྟས་ནས་མི་གཞིར་ཚད་ཤིང་འདེབས་ཤིང་།སྐར་གྲངས་ལ་བལྟས་ནས་ཤེས་ཡོན་གྱི་ཚད་གཞི་གཞལ།སྐར་གྲངས་ལ་ཨང་རིམ་བགར་ཞིང་།སྐར་གྲངས་རྩིག་ངོས་དང་དྲ་ངོས་སུ་བཀྲམས།དགེ་རྒན་གྱིས་སྐར་གྲངས་ཀྱི་ཨང་རིམ་བགར་ནས་སློབ་མ་གསོད་ཅིང་།ཁྱིམ་བདག་གིས་སྐར་གྲངས་ཀྱི་ཨང་རིམ་ལ་བལྟས་ནས་སློབ་མར་སློབ་མཚམས་འཇོག་ཏུ་བཅུགསྐར་གྲངས་ཀྱིས་སློབ་གྲྭའི་ཕྱི་ནང་དང་ཁྱིམ་བདག་དང་སློབ་མ་ཀུན་གྱི་སེམས་རྩ་བཟུང་ནས་ཡོད་པས་མི་གཞིའི་ཀུན་སྤྱོད་ཀྱི་ལག་རྩ་བལྟ་ཤེས་མཁན་གྱི་དགེ་རྒན་དང་ཁྱིམ་བདག་གི་ཚོགས་ནི་ཉིན་མོའི་སྐར་མ་ལྟར་དཀོན་པས།སློབ་སྦྱོང་ལ་བཟང་བའི་སློབ་མ་དག་ནི་ང་རྒྱལ་གྱིས་བཟི་ཞིང་རང་སྣང་གིས་ཁེངས་ནས་ཡོད་པས་ཕ་མ་ཡིག་རྨོངས་པ་དག་ལས་དབང་བཙན་པར་འགྱུར་ཞིང་།སྤྱི་ཚོགས་ཀྱི་ཟ་ཟུར་གང་རུང་ན་རང་མཐོང་གི་ང་རྒྱལ་གྱིས་བཟི་ནས་ཡོད།